Network of CSOs Against Trafficking, Abuse and Labour jẹ́ àjọ tó ní àfojúsùn àti dáàbò bo ẹ̀tọ́ ọmọ ènìyàn àti láti mú àwọn olùfaragbá tí wọ́n ti gbé lọ sí ìlú mìíràn lọ́nà àìtọ́, tí ó sì ti jìyà látàri ṣíṣe iṣẹ́ àṣekára, ìfipábánilòpọ̀ àti ìṣílọ lọ́nà àìtọ́ lòrìṣiríṣi padà bọ̀ sípò. Èróńgbà àjọ yìí ni láti ri pé àwọn olùfaragbá yìí padà bọ̀ sípò. Nípa èyí, wọ́n ń mú ètò bá iṣẹ́ ọmọnìyàn àti ìdàgbàsókè dé bá ìlú. Ọdú 2003 ni wọ́n dá àjọ NACTAL sílẹ̀, ó sì ní ajọṣepọ̀ pẹ̀lú ìjọba àti ìgbììmọ̀ gbogboogbo ti orílẹ̀-èdè àgbáyé bíi National Agency for the Prohibition of Trafficking in Persons, Nigeria Police Force, Nigeria Immigration Service (NIS), European Union, International Organization for Migration, àti Nigeria Police. Àjọ náà ń ṣe oríṣiríṣi iṣẹ́ bíi; gbígba àwọn olùfaragbá ìṣílọ lọ́nà àìtọ́ là, ṣíṣe ìpolongo láti tako ìwà ṣíṣí àwọn èèyàn kúrò láti ibi kan sí ibòmìíràn, kíkọ́ àwọn èèyàn, àti ṣíṣe ìgbékalẹ̀ àwọn ètò lọ́lọ́kan-ò-jọ̀kan nípa lílo áwọn òté márùn-ún kan tíí ṣe; àìfààyègbà, ìdáábòbò, ìfọwọ́sowọ́pọ̀, ìfìyàjẹ àti ìgbófin kalẹ̀.